Лента событий ВААК
СогIвым апны апсуаква руагIахъа гIахIвыга макъымква разкIкIра апрезентация акIвшатI
Гәдоуҭатәи ашколхәыҷқәа аҽыбӷаҟазара атрадициақәа ртәы рзеиҭарҳәеит.
Апроект "Ирӡтәым" аҳәаақәа ирҭагӡаны Жәандәрыԥшьтәи абжьаратә школ адиректор, Аԥсны зҽаԥсазтәыз арҵаҩы Џьума Габуниа аԥсуаа рҽыбӷаҟазара иазку илекциа мҩаԥысит. Алекциа иазыӡырҩит Гәдоуҭа араион ашколқәа ԥшьба рҟынтә аҵаҩцәа 60-ҩык инареиҳаны. Дара зегь еизеит Мгәыӡырхәа иҟоу аетнопарк аҟны.
Ари уажәшьҭа афбатәи лекциоуп, апроект "Ирӡтәым" аҩнуҵҟа имҩаԥысуа. Дара зегьы аԥсуа жәлар ркультура, рҵас-қьабзқәа, рҭоурых иазкуп, аԥсуара аларҵәарагьы.
Апроект еицаԥшьыргеит Адунеизегьтәи аԥсуа-абаза конгресси Аԥснытәи аҳәынҭқарратә университет аԥсуа бызшәа акафедра арҵаҩы Инна Џьуӷьелиаԥҳаи. Аконгресс аҟынтә апроект дахылаԥшуеит Есма Кәыҵниаԥҳа. Иаԥшьгоуп ҳазҭоу ашықәс хәажәкырамзазы.